
Genelec Smart IP -kaiuttimet luovat uudenlaisen kokemuksen Finlandia-talon immersiiviseen näyttelyyn
Helsinki, lokakuu 2026... Arkkitehti Alvar Aallon suunnittelema Finlandia-talo valmistui Helsinkiin konsertti- ja kongressirakennukseksi vuonna 1971. Vuosien 2022–2025 mittavan perusparannuksen aikana rakennuksen talotekniikkaa uudistettiin perusteellisesti, mikä synnytti ajatuksen avata rakennus entistä monipuolisemmin myös paikallisille asukkaille ja matkailijoille. Visions of Alvar Aalto -näyttely tarjoaa uuden syyn vierailla Finlandia-talossa, sillä se tuo rakennuksen arkkitehtonista perintöä laajemmin esiin ja perehdyttää kävijät Alvar, Aino ja Elissa Aallon luovuuteen ja vaikutukseen suomalaisessa arkkitehtuurissa ja muotoilussa. Näyttely-ympäristön muuttuvia tarpeita tukemaan valittiin Genelecin Smart IP -kaiutinsarja, joka takaa suorituskykyisen äänen ja joustavat asennusmahdollisuudet.
Finlandia-talon tekninen tiimi sai tehtäväkseen kehittää näyttelykokemuksen, joka tekisi pysyvän vaikutuksen kävijöihin. ”Tavoitteena oli luoda näyttely, joka esittelee Aaltojen työtä mutta antaa kävijöille samalla jotain merkityksellistä omaan elämään mukaan vietäväksi”, kertoo Finlandia-talon esitystekniikan päällikkö Ilari Suonpää. ”Teknologialla, ja erityisesti äänellä, olisi siksi ratkaiseva rooli visuaalista näyttelyä täydentävän ja vahvistavan immersiivisen äänimaiseman luomisessa.” 
Näyttelyn arkkitehti ja tekninen tiimi kutsuivat immersiivisen äänen ja sisällön asiantuntijan Aki Päivärinteen OiOi Collective Oy:stä mukaan projektiin vastaamaan äänisuunnittelusta. ”Halusin saavuttaa tasapainoisen äänimaiseman, joka pitää kävijät immersiossa heidän kulkiessaan Aaltojen tarinan mukana”, Päivärinne jatkaa. ”Äänen tuli toistua kristallinkirkkaasti, jotta jokainen yksityiskohta olisi kuultavissa riippumatta siitä, missä kohtaa tilaa kävijä seisoo.”
Äänijärjestelmän tuli paitsi toteuttaa Päivärinteen äänellinen visio myös tukea näyttelyn kokonaissuunnittelua. AV-integraatioiden asiantuntija 4Business Oy vastasi asennustyöstä. ”Kun tiloja kunnostettiin, näyttelyn lopullista layoutia ei ollut vielä päätetty”, kertoo 4Businessin projektipäällikkö Nathan Hayward. ”Joustava kaapelointi ja kaiuttimien sijoittelu oli välttämätöntä, jotta muuttuviin suunnitelmiin voitiin reagoida ja järjestelmää olisi mahdollista laajentaa myöhemmin.”
”Suosittelin Genelec Smart IP -järjestelmää tekniselle tiimille, koska tiedän sen tuottavan ensiluokkaista äänenlaatua ja mukautuvan muuttuviin ympäristöihin”, Päivärinne kertoo.
Genelec Smart IP -kaiuttimien valintaan vaikuttivat paitsi niiden äänelliset ominaisuudet myös niiden kyky sulautua saumattomasti osaksi näyttelyn arkkitehtonista ilmettä. Kokonaisuudessa 47 tehokasta 4430-kaiutinta asennettiin osaksi eri näyttelytiloja. Kaiuttimien kustomoitujen RAL-värien ansiosta ne voitiin sovittaa kunkin alueen värimaailmaan. Seitsemän 4436-riippukaiutinta puolestaan muodostavat osan näyttelyn visuaalista ilmettä heijastaen Aaltojen tapaa käsitellä valoa, tilaa ja materiaaleja.
Valon voima -tilassa, jossa pianon sointujen avulla jäljitellään tanssivien valonsäteiden liikettä, riippuvien Smart IP -kaiuttimien käyttö tuntui selkeältä esteettiseltä valinnalta, sillä ne levittävät ääntä tilaan samalla tavoin kuin Aaltojen konseptit levittävät valoa.” Kattoon ripustetut 4436-kaiuttimet luovat intiimin ja tarkasti kohdennetun kuuntelukokemuksen. Alaspäin suuntautuva rakenne ohjaa äänimaiseman suoraan alapuolella oleville kävijöille.
Muissa näyttelyalueissa Päivärinteen tilallisen äänisuunnittelun perustana toimii 4430 Smart IP -kaiuttimet, joiden RAL-värit on räätälöity kunkin tilan mukaan. Alkusoitto-tilassa viisi koboltinsinistä (RAL 5013) 4430-kaiutinta toistavat Jean Sibeliuksen Finlandiaa. Yhdeksän Tarpaulin Grey -harmaata (RAL 7010) 4430-kaiutinta johdattelee kävijät seuraavalle alueelle virtaavan puron ja metsäympäristön äänillä luoden siirtymän kohti Metsien maa -tilaa, jossa yksitoista mustaa 4430-kaiutinta ympäröi kävijät rauhoittavalla, metsästä inspiraationsa saaneella äänimaisemalla. Tilassa nimeltä Yhdessä kahdeksantoista Traffic Grey -harmaata (RAL 7042) 4430-kaiutinta tuottavat muun muassa lyijykynällä piirtämisen ääniä, kaukaista pianonsoittoa ja muita ympäristöön sopivia elementtejä, ja kävijät voivat katsoa lyhytelokuvan, jossa kuullaan Finlandia-hymni. Viimeisessä MyAalto-tilassa neljä valkoista 4430-kaiutinta on sijoitettu lattiatelineille levittämään rauhallista äänimaisemaa huoneen keskelle.
”Fyysistä asennusta suunniteltaessa rakennuksen hiljattainen peruskorjaus oli merkittävä huomioon otettava tekijä”, Hayward kertoo. ”Smart IP:n yksi verkkokaapeli, joka välittää äänen, tehon ja ohjauksen, mahdollisti kaiuttimien helpon sijoittelun ja uudelleenmäärittelyn näyttelykonseptin kehittyessä. Perinteinen aktiivinen tai passiivinen kaiutinjärjestelmä olisi edellyttänyt erillisiä virta- ja audiokaapeleita, mikä olisi voinut kasvattaa infrastruktuurin tarvetta ja rajoittaa suunnittelun muunneltavuutta.”

Videon, tilallisen äänen ja itse rakennuksen yhdistävä Visions of Alvar Aalto -näyttely on antanut ihmisille uuden syyn vierailla Finlandia-talossa. ”Asiakkaalla on nyt vahva ja luotettava ääniratkaisu, jota on helppo mukauttaa ja skaalata näyttelyn kasvaessa”, Hayward kommentoi.

”Näyttelyn avaamisen jälkeen olemme olleet erittäin iloisia siitä, miten kävijät ovat ottaneet sen vastaan ja millaista kiinnostusta se on herättänyt”, Ilari Suonpää summaa. ”Näyttely on ylittänyt odotuksemme monella tavalla ja ennen kaikkea saavuttanut tavoitteemme: tarjota ihmisille uusi houkutteleva syy vierailla Finlandia-talossa ja kannustaa heitä palaamaan. Erityisen palkitsevaa on ollut nähdä, miten kävijät reagoivat äänimaisemaan ja kokevat näyttelyn omalla tavallaan.”

Tietoa Genelecistä

Vuonna 1978 perustettu Genelec on maailman johtava aktiivikaiutinjärjestelmien valmistaja. Vahva sitoutuminen tutkimus- ja kehitystyöhön takaa, että kaikki ratkaisut tarjoavat totuudenmukaista ja luotettavaa äänentoistoa sekä kykyä mukautua akustiseen ympäristöönsä niin ammattilaisstudioihin, AV-asennuskohteisiin kuin kotikäyttöön. Iisalmessa valmistetut Genelec-tuotteet ovat kannattava ja pitkäikäinen investointi erinomaiseen äänentoistoon.

